  Анжелика Тихонова корреспондент 2021-тӥ арын Удмуртиысь филармонилэн «Музыка летом» фестивалез куинь каръёсын ортчоз: Ижкарын, Воткаын но Сарапулын. Со сярысь ужъюртлэн пресс-службаез ивортӥз. Фестиваль улсын ужрадъёс куать площадкаосын луозы. Open-air амалэн возьматонъёс Сарапулысь Кам шурлэн ярдураз, Воткаысь «Времена года» паркын, Ижкарысь Драгунов нимо скверын, инкуазь ландшафтъёсын но Киров нимо паркысь фан-зонаын ортчозы. Концертъёссэс филармониысь сизьым коллективъёс возьматозы Фестивальлэн концертъёсыз котькинлы валамон луымон, крезьгур – капчи, вӧлмем, тодмо но яратоно. Сяме пыремъя, фестивальлэн программаяз пиналъёслы нуназе концертъёс вань. Тросэз соос дунтэк луозы «Музыка летом» фестивальлэн радъясьёсыз Фестивалез котьку сямен Удмуртиысь Кун симфони оркестр усьтоз (дирижёрез – Андрей Гордеев). Концерт 21-тӥ куартолэзе Ижкарысь Шор площадьысь фонтан дорын 21 часын ортчоз. Пыронэз дунтэк Крезьгур инструментъёсын шудӥсьёс Пётр Чайковскийлэн «Спящая красавица», «Лебединое озеро», «Щелкунчик» произведениосысьтыз люкетъёссэ быдэстозы. Фестивальлэн программаез: 1-тӥ инвожое 18 часын – нылпиослы «Книга наш друг» концерт - «Золотая мелодия» оркестр (Ижкарысь филармонилэн концерт залаз). Сцена вылысь «Гарри Поттер», «Сумерки» кинофильмъёсысь, Максим Дунаевскийлэн, Александр Зацепинлэн, Евгений Крылатовлэн крезьгуръёссы чузъяськозы. Текстэз Алексей Городилов лыдӟоз. Дирижёрез – Лев Накаряков. 5-тӥ инвожое 16 час 30 минутэ – «Арсенал Бэнд» оркестр (Сарапулысь Кам шурлэн ярдураз). Чеберлыко кивалтӥсез Борис Беккер. Пыронэз дунтэк. 6-тӥ инвожое 13 часын – Удмуртиысь Кун симфони оркестр (Сарапулысь Ленин нимо паркын). Кылзӥсьёс понна Пётр Чайковскийлэн «Спящая красавица», «Лебединое озеро», «Щелкунчик» балетъёсысьтыз люкетъёсты шудозы. Дирижёрез – Николай Роготнев. Пыронэз дунтэк. 6-тӥ инвожое 16 часын – Филармониысь струнной квартет (Сарапулысь Башенинлэн дачаяз). Крезьгуро инструментъёсын шудӥсьёс Вольфганг Амадей Моцартлэсь «Дивертисмент»-сэ, Людвиг ван Бетховенлэсь 1 номеро квартетсэ но Сергей Рахманиновлэсь 1-тӥ (йылпумъямтэ) квартетсэ быдэстозы. Чеберлыко кивалтӥсьсы – Лилиана Измалкова. 7-10 инвожое 11 часын – нылпиослы программа – «Арсенал Бэнд» оркестр (Ижкарысь филармонилэн концерт залаз). 8-тӥ инвожое 19 часын – Удмуртиысь академ хор капелла (Ижкарысь Драгунов нимо скверын). Чеберлыко кивалтӥсез Андрей Елисеев. Пыронэз дунтэк. 12-тӥ инвожое 16 часын – филармониысь струнной квартет (Ижкарысь Пушкинской урамысь галерея). Чеберлыко кивалтӥсез Лилиана Измалкова. Пыронэз дунтэк. 14-тӥ инвожое 19 часын – «Италмас» ансамбль (Ижкарысь филармониысь концерт залын). Чеберлыко кивалтӥсез Владимир Фирстов. 15-тӥ инвожое 19 часын – «Танок» ансамбль (Ижкарысь филармониысь концерт залын). Чеберлыко кивалтӥсез Светлана Ипатова. 16-тӥ инвожое 19 часын – «Золотая мелодия» оркестр (Ижкарысь филармониысь концерт залын). Чеберлыко кивалтӥсез Лев Накаряков. 17-тӥ инвожое 19 часын – «Арсенал Бэнд» оркестр (Ижкарысь филармониысь концерт залын). Чеберлыко кивалтӥсез Борис Беккер. 17-тӥ инвожое 19 часын – филармониысь струнной квартет (Ижкарысь Киров нимо паркын). Крезьгуро инструментъёсын шудӥсьёс XVIII-XIX даурысь камерной крезьгурез быдэстозы – Франц Шубертлэсь 14 номеро квартетсэ, Сергей Рахманиновлэсь нырысетӥ (йылпумъямтэ) квартетсэ но Вольфганг Амадей Моцартлэсь «Дивертисментсэ». Чеберлыко кивалтӥсез Лилиана Измалкова. Пыронэз дунтэк. 18-тӥ инвожое 18 часын – Кун симфони оркестр (Ижкарысь филармониысь концерт залын). Крезьгуро инструментъёсын шудӥсьёс ABBA нимо тодмо группалэсь композициоссэ быдэстозы. Дирижёрез Андрей Гордеев. 19-тӥ инвожое 10 часын – нылпиослы шулдыръяськон – «Золотая мелодия» оркестр (Ижкарысь Киров нимо паркысь фан-зонаын). Пиналъёс понна «Малыш и карлсон», «Бременские музыканты», «Как Львёнок и Черепаха пели песню», «Приключения капитана Врунгеля» мультфильмъёсысь, «Мерри Поппинс» кинофильмысь но мукет крезьгуръёсты шудозы. Текстэз Алексей Городилов лыдӟоз. Дирижёр – Лев Накаряков. 19-тӥ инвожое 18 часын – Кун симфони оркестр (Воткаысь «Времена года» паркын). Сцена вылысь Пётр Чайковскийлэн «Спящая красавица», «Лебединое озеро», «Щелкунчик» балетъёсысьтыз люкетъёс чузъяськозы. Дирижёр – Андрей Гордеев. Пыронэз дунтэк. 22-тӥ инвожое 5 часын – Буре ваён но кайгырон нуналэ – Кун симфони оркестр (Ижкарысь Ялан ӝуась тыл дорысь скверын). Сцена вылысь Дмитрий Шостаковичлэн котыртэм Ленинградын кылдытэм 7-тӥ симфониезлэн 1-тӥ люкетэз чузъяськоз. Дирижёрез Андрей Гордеев. Пыронэз дунтэк. 22-тӥ инвожое 19 часын – Удмуртиысь академ хор капелла (Ижкарысь Киров нимо паркын). Чеберлыко кивалтӥсез Андрей Елисеев. Пыронэз дунтэк. 24-тӥ инвожое 20 часын – «Арсенал Бэнд» оркестр (Ижкарысь Киров нимо паркысь фан-зонаын). Чеберлыко кивалтӥсез Борис Беккер. 29-тӥ инвожое 19 часын – «Танок» ансамбль (Ижкарысь Кызьпу арамаын). Чеберлыко кивалтӥсез Светлана Ипатова. Пыронэз дунтэк. 30-тӥ инвожое 19 часын – Кун симфони оркестр (Ижкарысь Киров нимо паркысь фан-зонаын). Крезьгуро инструментъёсын шудӥсьёс рок-группаослэсь крезьгуръёссэс быдэстозы. Дирижёрез Лев Накаряков. Сак луэ! Куазен сэрен программаын воштӥськонъёс луыны быгато. Тодэ вайытом, 2020-тӥ арын Ижкарын «Лето в городе» фестиваль ортчиз.  Тегъёс: Лулчеберет Ижкар Сарапул Удмуртия Филармония Вотка  